English: As it stands now, even before the pandemic struck, thousands were waiting over a year for treatment. In fact, that doubled in the year before the pandemic. A&E and ambulance services were already feeling the strain each winter, and the NHS workforce was already facing significant challenges and shortages. So, unfortunately, now, we've got the equivalent of one in five of the Welsh population on a waiting list. In emergency care, a record-breaking one in three patients are expected to wait more than four hours to be seen in A&E, and ambulance response time targets have not been met for nearly two years. These are, of course, harrowing statistics, but behind every stat are, of course, real people, who desperately need the Government's latest recovery plan to work, and I hope it does. It's important, as an opposition, that we highlight the Government's failures, but that we also come forward with solutions ourselves, and that's what I will do later in this debate today. One of the big issues that urgently needs addressing is the issue around delayed transfers of care. No doubt, of course, this has all been exacerbated by the pandemic, but there were long-standing problems that existed well before that pandemic hit. Delayed transfers of care are not just again stats; behind every delayed transfer of care is a person who has not received the care and support they need to enable them to return home or to move into appropriate accommodation. Family members and unpaid carers are being put in the impossible position of leaving their loved ones in hospital longer than is necessary, or taking on further caring responsibilities that they may not necessarily be equipped to cope with, often at the detriment to their own health and well-being. For there to be 1,000 people in hospital beds, when they could have been discharged, is totally unacceptable. Of course, it's well documented that remaining in hospital longer than is necessary is detrimental to the patient, particularly older patients, and being discharged without the appropriate support in place places unreasonable demands on families and presents risks to the safety of the individual, increasing the likelihood of readmission - so, not breaking that cycle. We've got unprecedented pressures, of course, on the health and social care workers, and unpaid carers as well, and I think, of course, they should be thanked for all that they have done and they continue to do. Another issue, though, here as well is the poor communication, the lack of integration and joined-up working, amongst some of the other issues that have to be tackled if we want to see improvements in patient flow through our hospitals in Wales. Shockingly, national performance against the 62-day cancer waiting times target remains significantly below where it should be, and, prior to the pandemic, Wales already had poor waiting times for routine treatments. It's worrying to know that cancer waiting times have not been met since 2008. Furthermore, waiting times for key cancer diagnosis targets are still substantially large, despite progress in recent months, and the Welsh Government targets that patients wait a maximum of eight weeks for diagnosis remain unmet. There are some areas that I do welcome some progress from the Government on. I welcome the fact that the Government has started on regional surgical hubs, something I've long called for, of course. I also welcome the fact that we had the recovery plan in April. But, so far - I hope the Minister can tell me I'm wrong on this - we've only seen details for those surgical hubs rolled out in south Wales. So, can I ask the Minister to give us a timetable on when we're going to see those surgical hubs rolled out across the rest of Wales? When are they going to be fully mobilised? It's really important, of course, for those suffering with other conditions and long COVID, and, of course, again, it will free up the pressure from hospitals. I said I'd provide some solutions myself also. Certainly we need to improve access to primary care appointments and change current guidance on telephone triage. This will reduce the number of patients presenting themselves to A&E. We need to redouble efforts on rapid recruitment of paramedics. I appreciate the Welsh Government has announced 136 new recruits, and the Welsh Ambulance Services NHS Trust is committed to recruiting a further 127 this year. However, it's got to be key that the Welsh Government provides support for rapid recruitment to cover any potential gaps. Mobilise members of the public and former healthcare professionals to join their local NHS team as part-time reservists to support the NHS during periods of high demand. Establish routes of support for NHS staff and care workers and families who have experienced trauma through the pandemic. Set a plan and timetable to raise wages of care workers. This will provide, of course, care workers with the security they need, and will also potentially keep more workers within the sector to help with hospital discharge. That's a key element that needs to be addressed. Also, clear and regular communications with patients on waiting lists, as well as available mental health support and a public health campaign to ensure cancer diagnoses are caught earlier. We can't just look to the short term. This is why I'd suggest plans for the long term, which would include focusing on the time for treatment, so ambulances and hospitals work closer to deliver timely care. I'd also suggest developing a clear, clinically led plan for Welsh NHS to clear the waiting list backlog, and utilising cross-border and independent facilities as well. And not forgetting COVID-19, we should aim to establish long-COVID clinics to support people experiencing the long-term effects of COVID-19. I also think we need to build upon the 10-year health and social care workforce plan by introducing a recruit, train and retain plan across the whole of the health and social care sector. We need to significantly increase the number of doctors and nurses and care workers, through, for example, a nursing apprenticeship scheme also. That's how we do that. But the Labour Government here needs to get a grip, I think, on the NHS, stop breaking all the wrong rules and the wrong records, and I would suggest that the Labour Government concentrate on making sure that the right records are not broken and get a grip, really, on the NHS, as we go forward. I'm hoping that we'll have some solutions from the Minister today, but I move the motion in the name of my colleague Darren Millar.
Welsh: Fel y saif pethau, hyd yn oed cyn y pandemig, roedd miloedd yn aros dros flwyddyn am driniaeth. Mewn gwirionedd, dyblodd y ffigur hwnnw yn y flwyddyn cyn y pandemig. Roedd adrannau damweiniau ac achosion brys a gwasanaethau ambiwlans eisoes yn teimlo'r pwysau bob gaeaf, ac roedd gweithlu'r GIG eisoes yn wynebu heriau sylweddol a phrinder staff. Felly, erbyn hyn yn anffodus, mae gennym yr hyn sy'n cyfateb i un o bob pump o boblogaeth Cymru ar restr aros. Mewn gofal brys, disgwylir i un o bob tri chlaf, sy'n nifer uwch nag erioed, aros mwy na phedair awr i gael eu gweld mewn adran damweiniau ac achosion brys, ac nid yw targedau amser ymateb ambiwlansys wedi'u cyrraedd ers bron ddwy flynedd. Mae'r rhain, wrth gwrs, yn ystadegau torcalonnus, ond y tu ôl i bob ystadegyn, wrth gwrs, mae pobl go iawn sydd angen i gynllun adfer diweddaraf y Llywodraeth weithio, ac rwy'n gobeithio y bydd yn gweithio. Mae'n bwysig, fel gwrthblaid, ein bod yn tynnu sylw at fethiannau'r Llywodraeth, ond hefyd yn cyflwyno ein hatebion ein hunain, a dyna y byddaf yn ei wneud yn ddiweddarach yn y ddadl hon heddiw. Un o'r problemau mawr y mae angen mynd i'r afael â hwy ar frys yw oedi wrth drosglwyddo gofal. Yn ddiau, wrth gwrs, mae hyn wedi'i waethygu gan y pandemig, ond roedd problemau hirsefydlog yn bodoli ymhell cyn y pandemig. Unwaith eto, nid ystadegau yn unig yw'r achosion o oedi wrth drosglwyddo gofal; y tu ôl i bob achos o oedi wrth drosglwyddo gofal, ceir unigolyn nad yw wedi cael y gofal a'r cymorth y mae eu hangen i'w alluogi i ddychwelyd adref neu fynd i lety priodol. Mae aelodau'r teulu a gofalwyr di-dâl yn cael eu rhoi yn y sefyllfa amhosibl o adael eu hanwyliaid yn yr ysbyty am fwy o amser nag sy'n angenrheidiol, neu ymgymryd â chyfrifoldebau gofalu pellach nad ydynt o reidrwydd yn gallu ymdopi â hwy, yn aml ar draul eu hiechyd a'u lles eu hunain. Mae'n gwbl annerbyniol fod 1,000 o bobl mewn gwelyau ysbyty pan allent fod wedi cael eu rhyddhau. Wrth gwrs, mae'n dra hysbys fod aros yn yr ysbyty yn hirach nag sydd angen yn niweidiol i'r claf, yn enwedig cleifion hŷn, a bod rhyddhau cleifion heb gymorth priodol yn ei le yn creu galwadau afresymol ar deuluoedd ac yn creu risgiau i ddiogelwch yr unigolyn, gan gynyddu'r tebygolrwydd o fynd yn ôl i'r ysbyty - felly, nid yw'n torri'r cylch hwnnw. Mae gennym bwysau digynsail, wrth gwrs, ar y gweithwyr iechyd a gofal cymdeithasol a gofalwyr di-dâl hefyd, ac wrth gwrs, rwy'n credu y dylid diolch iddynt am bopeth a wnaethant ac y maent yn parhau i'w wneud. Problem arall yma hefyd, serch hynny, yw'r cyfathrebu gwael, y diffyg integreiddio a gweithio cydgysylltiedig, ymhlith rhai o'r problemau eraill y mae'n rhaid mynd i'r afael â hwy os ydym am sicrhau gwelliannau i lif cleifion drwy ein hysbytai yng Nghymru. Yn gwbl warthus, mae perfformiad cenedlaethol yn erbyn y targed 62 diwrnod ar gyfer amseroedd aros canser yn parhau i fod gryn dipyn yn is na'r hyn y dylai fod, a chyn y pandemig, roedd gan Gymru amseroedd aros gwael eisoes ar gyfer triniaethau rheolaidd. Mae'n destun pryder nad yw targedau amseroedd aros canser wedi'u cyrraedd ers 2008. Yn ychwanegol at hyn, mae amseroedd aros ar gyfer targedau diagnosis canser allweddol yn dal i fod yn hir iawn, er gwaethaf cynnydd yn y misoedd diwethaf, ac mae targedau Llywodraeth Cymru na ddylai cleifion aros am fwy nag uchafswm o wyth wythnos am ddiagnosis, yn dal heb eu cyrraedd. Mae yna rai meysydd rwy'n croesawu rhywfaint o gynnydd gan y Llywodraeth arnynt. Rwy'n croesawu'r ffaith bod y Llywodraeth wedi dechrau ar hybiau llawfeddygol rhanbarthol, rhywbeth y bûm yn galw amdano ers amser maith, wrth gwrs. Rwyf hefyd yn croesawu'r ffaith inni gael y cynllun adfer ym mis Ebrill. Ond hyd yn hyn - rwy'n gobeithio y gall y Gweinidog ddweud wrthyf fy mod yn anghywir ynglŷn â hyn - manylion ar gyfer cyflwyno'r hybiau llawfeddygol hynny yn ne Cymru yn unig a welsom. Felly, a gaf fi ofyn i'r Gweinidog roi amserlen i ni ynghylch pryd y byddwn yn gweld yr hybiau llawfeddygol hynny'n cael eu cyflwyno ledled gweddill Cymru? Pryd y byddant ar waith yn llawn? Mae hyn yn bwysig iawn, wrth gwrs, i'r rheini sy'n dioddef o gyflyrau eraill a COVID hir, ac wrth gwrs, unwaith eto, bydd yn lleddfu rhywfaint o'r pwysau ar ysbytai. Dywedais y byddwn yn darparu rhai atebion fy hun hefyd. Yn sicr, mae angen inni wella mynediad at apwyntiadau gofal sylfaenol a newid y canllawiau presennol ar frysbennu dros y ffôn. Bydd hyn yn lleihau nifer y cleifion sy'n mynd i adrannau damweiniau ac achosion brys. Mae angen inni ddyblu ein hymdrechion i recriwtio parafeddygon yn gyflym. Rwy'n deall bod Llywodraeth Cymru wedi cyhoeddi 136 o recriwtiaid newydd, a bod Ymddiriedolaeth GIG Gwasanaethau Ambiwlans Cymru wedi ymrwymo i recriwtio 127 arall eleni. Fodd bynnag, mae'n rhaid iddi bod yn allweddol fod Llywodraeth Cymru yn darparu cymorth ar gyfer recriwtio cyflym i lenwi unrhyw fylchau posibl. Ysgogwch aelodau o'r cyhoedd a chyn-weithwyr gofal iechyd proffesiynol i ymuno â'u tîm GIG lleol fel staff wrth gefn rhan-amser i gefnogi'r GIG mewn cyfnodau o alw mawr. Sefydlwch lwybrau cymorth i staff y GIG a gweithwyr gofal a theuluoedd sydd wedi dioddef trawma yn ystod y pandemig. Lluniwch gynllun ac amserlen i godi cyflogau gweithwyr gofal. Bydd hyn, wrth gwrs, yn rhoi'r sicrwydd sydd ei angen ar weithwyr gofal, a bydd hefyd, o bosibl, yn cadw mwy o weithwyr yn y sector i helpu gyda rhyddhau cleifion o'r ysbyty. Mae honno'n elfen allweddol sy'n rhaid rhoi sylw iddi. Hefyd, cyfathrebu clir a rheolaidd â chleifion ynglŷn â rhestrau aros, yn ogystal â'r cymorth iechyd meddwl sydd ar gael ac ymgyrch iechyd y cyhoedd i sicrhau diagnosis cynt o ganserau. Ni allwn edrych ar y tymor byr yn unig. Dyma pam y byddwn yn awgrymu cynlluniau ar gyfer y tymor hir, a fyddai'n cynnwys canolbwyntio ar yr amser ar gyfer triniaethau, fel bod ambiwlansys ac ysbytai'n gweithio'n agosach i ddarparu gofal amserol. Byddwn hefyd yn awgrymu datblygu cynllun clir, dan arweiniad clinigol, ar gyfer GIG Cymru i fynd i'r afael ag ôl-groniad y rhestrau aros, a defnyddio cyfleusterau trawsffiniol ac annibynnol hefyd. A heb anghofio COVID-19, dylem anelu at sefydlu clinigau COVID hir i gefnogi pobl sy'n dioddef effeithiau hirdymor COVID-19. Credaf hefyd fod angen inni adeiladu ar gynllun 10 mlynedd y gweithlu iechyd a gofal cymdeithasol drwy gyflwyno cynllun recriwtio, hyfforddi a chadw staff ar draws y sector iechyd a gofal cymdeithasol cyfan. Mae angen inni gynyddu nifer y meddygon a nyrsys a gweithwyr gofal yn sylweddol, er enghraifft drwy gynllun prentisiaeth nyrsio. Dyna sut y gwnawn hynny. Ond rwy'n credu bod angen i'r Llywodraeth Lafur yma gael trefn ar y GIG, rhoi'r gorau i dorri'r holl reolau anghywir ac yn torri'r mathau anghywir o record, a hoffwn awgrymu bod y Llywodraeth Lafur yn canolbwyntio ar dorri'r mathau cywir o record ac yn cael trefn ar y GIG, mewn gwirionedd, wrth inni symud ymlaen. Rwy'n gobeithio y cawn atebion gan y Gweinidog heddiw, ond gwnaf y cynnig yn enw fy nghyd-Aelod, Darren Millar.